AJ แจง Trading Alert หลังตลท.ติดป้าย Cash Balance
AJ ยืนยันไม่มีพัฒนาการสำคัญใดๆที่ยังไม่เปิดเผย หลังตลท. ให้แจง Trading Alert List
27 ธ.ค. 2559

บริษัท เอ.เจ.พลาสท์ จำกัด (มหาชน) หรือ AJ ระบุว่า ตามที่ตลาดหลักทรัพย์ฯ ได้มีการสอบถามถึงพัฒนาการใดๆ ที่อาจส่งผลต่อราคาหลักทรัพย์ของบริษัท เนื่องจากพบว่าสภาพการซื้อขายหลักทรัพย์เปลี่ยนแปลงไปอย่างมากจากวันก่อนหน้าเพื่อให้ผู้ถือหุ้นและหรือผู้ลงทุนได้มีข้อมูลในการประกอบการตัดสินใจลงทุนอย่างครบถ้วน
โดยบริษัทชี้แจงว่าบริษัทไม่มีพัฒนาการใดๆ ที่ยังไม่ได้เปิดเผยหรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไปขณะที่บริษัทไม่ทราบถึงสาเหตุอื่นใดที่อาจส่งผลกระทบต่อการซื้อขาย
อนึ่งวันนี้ ตลท.ประกาศให้ AJ เข้าข่ายมาตรการกำกับการซื้อขาย ระดับ 1 : Cash Balance โดยให้มีผลตั้งแต่วันที่ 27 ธ.ค. 2559 สิ้นสุดวันที่ 16 ม.ค. 2560
โดยราคาหุ้น AJ ปิดตลาดวานนี้อยู่ที่ 12.30 บาท ปรับตัวขึ้น 2.30 บาท หรือ 23% ด้วยมูลค่าซื้อขาย 535.04 ล้านบาท